Þannig má halda því til haga að það var ekki fyrr en degi fyrir undirritun kaupsamninga , þann 16. janúar 2003 , sem ríkið – seljandinn – var upplýst um hver erlendi aðilinn sem kæmi að kaupunum væri . Söluferlið sjálft og viðræður milli fjárfesta og einkavæðingarnefndar höfðu átt sér stað og haldið áfram þó ekkert lægi fyrir um það hvort og þá hvaða erlenda fjármálastofnun kæmi að kaupunum – enda var sem fyrr segir engin krafa um slíkt . Þetta skipti seljandann ekki máli . „ Það er því ljóst að ákveðnum grundvallaratriðum er sleppt í þessari rannsóknarskýrslu , þar sem þau ríma ekki við niðurstöðuna . Staðreyndum hefur ekki verið haldið til haga og þeim snúið á hvolf . “ Forsvarsmenn S-hópsins lögðu áherslu á að hafa með í fjárfestahópnum erlenda fjármálastofnun , þótt slík aðkoma hafi ekki verið meðal skilyrða sem einkavæðingarnefnd setti fyrir kaupum í bankanum , að því er fram kemur í ritgerð Heiðars Lind Hanssonar […]